لإمبراطورية الرومانية، (باللاتينية: Imperium Rōmānum) كانت إمبراطورية كبيرة فالتاريخ، لا من الناحية د لبلايص اللي حكمات، لا من ناحية لوقت اللي بقات دايمة فيه، لا من ناحية التأتير اللي دارت على لعالم. دامت لإمبراطورية الورمانية من لعام د 27 قبل لميلاد تال لعالم 476، ولكن تقسمات ف 395. لإمبراطورية الرومانية لغربية حبسات ما بين 476 و 480، أما لإمبراطورية الرومانية الشرقية (اللي تسمّات تا لمبراطورية لبيزانطية) ف را بقات من 395 تال لعام 1453، اللي هو لعام اللي دخلو فيه لمسلمين لإسطنبول. ف لعام 117، كانت لإمبراطورية ف لأوج ديالها، و كانت حاكمة ݣاع لبلايص اللي كاطل على لبحر لبيض لمتوسط، من شمال إفريقيا لجنوب أوروبا و تا لينݣليز و لغرب د آسيا. لإمبراطورية الرومانية خدات سميتها من لمدينة د روما، اللي كانت هي لأصل ديال لبلاد و لعاصمة ديالها. من بين الناس لمعروفين اللي حكمو لإمبراطورية الرومانية كاين يوليوس قيصر، اللي عطا سميتو للشهر د يوليوز. ماذا تعرف عن الإمبراطورية البيزنطية التي قضى عليها محمد الفاتح - عربي بوست (2020) الأصل التاريخي لأسماء الشهور الميلادية - العين الإخبارية (2018)